14 Mathata a o lebanang le one ka namana a ka tswa a farologane go sekae le a re buileng ka one fano. Mme gone, le fa mathata e ka tswa e le a mofuta ofe, ga go motlhofo go a itshokela. Ka sekai, mothapi wa gago a ka tswa a go tshwayatshwaya diphoso mo tirong ya gago go feta bathapiwa ba madumedi a mangwe. Go ka nna ga se ka ga kgonega gore o senke tiro e nngwe. O ka dira eng gore o nne o na le boipelo? Gopola Adolf le ditsala tsa gagwe ba go tsenngwa ga bone mo kgolegelong go neng ga ba thusa go nna le dinonofo tse di molemo. Fa o leka ka pelo yotlhe go kgotsofatsa mothapi wa gago—tota le “yo o sa kgotsofaleleng sepe”—o tla nna le dinonofo tsa Bokeresete tse di jaaka boitshoko le bopelotelele. (1 Petere 2:18) Mo godimo ga moo, o ka nna mothapiwa yo o botoka e leng se letsatsi lengwe se ka nnang sa go thusa go bona tiro e e kgotsofatsang go feta eno. Jaanong mma re tlotle ka dilo tse dingwe tse di ka re thusang go nna re ipela mo go direleng Jehofa.